IT-TRIBUNAL GĦAL TALBIET ŻGĦAR Ġudikatur AVV. Seduta tat-Tnejn, 4 ta' Novembru 2019 Atlas Insurance PCC Limited (C5601) kif surrogata fid-drittijiet tal-assikurat tagħha Shield Security Consultants Limited u l-istess Shield Security Consultants Limited (C24609) vs. Avukat Dottor Leslie Mupimhidzi (825581M) Ra l-Avviż tat-Talba ippreżentat fis-6 ta' Ġunju 2018 li permezz tiegħu l-atturi talbu hekk: Is-somma ta' elfejn u mija u tlieta u għoxrin Ewro u tnejn u tletin ċenteżmu (€2,123.32) mitluba f'dan l-avviż tirrappreżenta d-danni kollha sofferti mis-soċjetà attriċi Shield Security Consultants Limited, assikurata mas-soċjetà attriċi Atlas Insurance PCC Limited, u li għalihom għamlu tajjeb in kwantu għall-ammont ta' elfejn u tlieta u sittin Ewro u tnejn u tletin ċenteżmu (€2,063.32) s- soċjetà attriċi Atlas Insurance PCC Limited u in kwantu għall-ammont ta' sittin Ewro (€60.00) s- soċjetà attriċi Shield Security Consultants Limited bħala excess payment u dan in segwitu għal inċident li seħħ fit-3 ta' Lulju 2017 fl-uffiċċju fil-blokk Liesel Court fi Triq Mimosa, Ħal Lija riżultat ta' perkolazzjoni ta' ilma fl-istess fond, liema ilma skula mill-fond sovrastanti għall-istess, u ċioè Liesel Court, Flat 1, Triq Mimosa, Ħal Lija, appartenenti lill-konvenut l-Avukat Dottor Leslie Mupimhidzi. Għaldaqstant il-konvenut għandu jinżamm unikament responsabbli għal dan l-inċident u għall- konsegwenzjali danni subiti mill-atturi. Bl-ispejjeż, kompriżi dawk tal-ittra interpellatorja tal-1 ta' Frar 2018 u bl-imgħax legali b'effett mill- lum sad-data tal-effettiv pagament kontra l-konvenut li huwa inġunt għas-subizzjoni. Ra r-Risposta tal-konvenut ippreżentata fid-9 ta' Lulju 2018 li fiha tressqu s-segwenti eċċezzjonijiet: Illi fl-ewwel lok għandhom jissejħu fil-kawża l-kumpanija Tal-Magħtab Construction Limited, l- impjegati tagħha kif ukoll is-sid tal-fond adjaċenti għal dak tal-intimat fi Triq Mimosa, Ħal Lija, in kwantu jidher ċar li l-kawża tal-qsim ta' diversi pipes tal-ilma fil-blokka bl- isem Liesel Court fi Triq Mimosa, Ħal Lija, bdew iseħħu matul iż-żmien li l-istess żviluppaturi qegħdin iħammlu, jeskavaw u jħaffru l-plot adjaċenti, liema xogħlijiet qed isiru taħt is-superviżjoni tal-istess atturi Shield Security Consultants Limited. Illi in kwantu l-fond tal-intimat huwa sovrapost għall-fond operat minn Shield Security, mentri huwa sottopost għal 3 flats oħra b'servitu l-pipes ta' kull flat jgħaddu (f'ħafna istanzi midfunin fil-ħajt jew fl-art) mill-proprjetà tal-esponent u l-esponent mhux responsabbli għall-pipes ta' terzi. Illi l-pipes tal-ilma fil-blokka in kwistjoni huma tal-PVC u huma intiżi li jservi għal dejjem (ma jissaddux) u in kwantu l-intimat mhux il-persuna li installat dawn il-pipes (ħafna minnhom midfunin) huwa mhux responsabbli hekk għal kwalunkwe raġuni dawn infaqgħu mingħajr ma ħadd ikun messhom jew kif ingħad ikunu nfaqgħu minħabba l-operat ta' terz. Bla preġudizzju għall-eċċezzjonijiet preċedenti, ebda ammont ma hu dovut mill-intimat lill- atturi jekk subordinament jirriżulta li dan huwa każ fortuwitu fejn l-intimat la kien jaħti għal negliġenza, la naqas milli jmantni dak li hu tiegħu u ma jirriżultax ness bejn il-qsim tal-pipes tiegħu. Sema' x-xhieda kollha, qara d-dokumentazzjoni kollha ippreżentata, sema' t-trattazzjoni finali li saret tul is-seduta tad-29 ta' Mejju 2019 u ra li l-kawża tħalliet għas-sentenza għall-4 ta' Novembru 2019. Provi ippreżentati Fl-udjenza tas-26 ta' Settembru 2018 xehed il-Perit Mark Bongailas, prodott mill-atturi, li taħt ġurament qal li kien ġie inkarigat minn Shield Security Consultants Limited sabiex jispezzjona s- soqfa tal-fond minn fejn topera l-istess soċjetà, liema fond huwa wieħed terran u jintuża bħala uffiċċju. Ix-xhud ikkonkluda li l-ilma li daħal f'dan il-fond daħal mill-fond ta' fuqu. L-ispezzjoni saret madwar ħamest ijiem wara li daħal l-ilma u bid-dħul tal-ilma saru ħsarat fil-finishing tal- fond. Il-kumpanija wrietu video li juri ilmijiet iqattru u oltre dan, kien hemm tixrib fl-appartament. Il-ħsara li seta' jara x-xhud kienet tikkonsisti fi ħsara fis-soffitti tal-gypsum, ħsarat f'partitions tal- injam u fil-ħitan miksijin. Fl-istess ġurnata, ix-xhud żar ukoll il-fond sovrastanti. Meta saret iż- żjara, il-leak kienet twaqqfet. Ix-xhud qal li ma kienx hu li sab is-sors tal-leak iżda kien infurmat li kien hemm leak wara li ra li sar xogħol frisk. Din il-leak oriġinat mill-bends ta' xi pajpijiet tal-ilma. Ix-xhud kien sodisfatt li l-leak kienet twaqqfet. Minn dakinhar li huwa mar fuq il-post, ix-xhud qal li ma ġiex infurmat li kien hemm xi problemi oħrajn. Kopja tar-rapport tal-perit kienet ippreżentata u immarkata dokument MB1. Fil-kontro-eżami, ix-xhud qal li ma kienx hu li wasal għall-konklużjoni li l-ilma kien daħal minn failure fil-pajpijiet tal-ilma. Dan kien biss dak li ntqal lill-perit meta huwa żar il-fond sovrastanti. Il-perit qal ukoll li l-art tax-shaft fejn huwa ra l-pajpijiet kienet is- saqaf tal-fond tas-soċjetà attriċi. Ix-shaft kien ukoll komuni bejn il-fond tal-konvenut u appartamenti oħrajn fl-istess blokk. Ix-xhud ma qgħadx jaċċerta ruħu dwar ta' min kienu l- pajpijiet u lanqas iddetermina jekk kinux tal-appartament tas-soċjetà attriċi jew tal-appartament sovrapost, jiġifieri l-appartament tal-konvenut. B'referenza għal ritratt fit-tmien paġna tar-rapport tiegħu (fol. 22), ix-xhud qal li l-katusi li jidhru f'dak ir-ritratt huma mqabbdin ma' appartamenti oħrajn u ma joriġinawx mill-appartament tal-konvenut. Huwa seta' jgħid b'ċertezza li jidher ċar li l-katusi kienu parti minn sistema komuni bejn l-appartamenti tal-blokk iżda ma setax jidentifika l- appartament li minnu kienu joriġinaw. Il-ħsara seħħet taħt il-wiċċ tax-shaft tal-appartament tal-konvenut, fil-konkos ta' bejn l-art tax- shaft u s-saqaf tal-appartament tas-soċjetà attriċi. B'mod viżwali, ix-xhud ma setax jasal biex jistabbilixxi li dik is-sistema tal-pajpijiet kinitx komuni anki mat-terran tal-appartament tas-soċjetà attriċi. F'dan il-każ, anki jekk il-waterproofing ikun tajjeb ħafna, ma jkun jiswa xejn għax is-sors tal-ilma kien mill-konkos ta' bejn l-art tax-shaft u s-saqaf tal-appartament tas-soċjetà attriċi. It-Tribunal ra li r-rapport tal-Perit Mark Bongailas jinsab a fol. 26 tal-proċess. Fl-udjenza tal-31 ta' Ottubru 2018 xehdet Audrey ‘Scardino, prodotta mill-atturi. Taħt ġurament, hija xehdet li kienet tokkupa l-kariga ta' Claims Executive fi ħdan Atlas Insurance PCC Limited. Fit-3 ta' Lulju 2017 kien ċempel John Bundy, direttur ta' Shield Security Consultants Limited u qalilhom fl-appartament tagħhom f'Liesel Court kien niżel ħafna ilma. Ix-xhud u l-kollega tagħha Francesca Dimitrov marru fuq il-post dakinhar stess u raw l-impjegati ta' Shield Security jixkupaw l-ilma. John Bundy ħa lix-xhud u lill-kollega tagħha f'uffiċċju partikolari minn fejn kien qiegħed jissuspetta li kien ġej l-ilma. Meta x-xhud u l-kollega tagħha marru fl-appartament sovrastanti kien hemm Noel Mupimhidzi, ħu l-konvenut. Dan qalilhom li kien qiegħed jistenna plumber biex isib is-sors tal-leak. Ix-xhud innutat li l-appartament ta' Shield Security kellu ħsarat fil-gypsum tas-saqaf, ħsara fl-iskirting, fil-light fittings u fl-attrezzamenti tal-elettriku. Kien inqata' d-dawl u kellhom jinżebgħu l-ħitan. Mifsud kompliet tixhed li Atlas Insurance PCC Limited tat parir lil Shield Security li dawn kellhom iżommu lis-sid jew l-okkupant tal-appartament sovrastanti responsabbli "minħabba li l-ilma deher li kien ġej minn hemm". Huma talbuh stimi tal-ħsarat u rapport tal-perit u eventwalment ħallsu s-somma ta' elfejn u tlieta u sittin Ewro u tnejn u tletin ċenteżmu (€2,063.32). Shield Security ħallset sittin Ewro (€60.00) policy excess. Fil-kontro-eżami, Mifsud xehdet li hija rat li ħdejn il-blokk tal-appartamenti kien hemm sit ta' kostruzzjoni iżda ma setgħetx tiftakar kien qiegħed isir tħaffir jew bini. Fl-udjenza tas-27 ta' Novembru 2018 xehed John Bundy, li jokkupa l-kariga ta' managing director ta' Shield Security Consultants Limited, prodott mill-atturi. Schembri irrakkonta kif fit-3 ta' Lulju 2017 mar jiftaħ l-uffiċċju filgħodu u sab ħafna ilma. Huwa spjega li l-uffiċċju kien fuq livell semi-basement u fuqhom kien hemm xi appartamenti. Is-servizzi kienu jgħaddu eżatt ħdejn l-uffiċċju tiegħu u kienu tal-appartamenti sovrastanti. Taħt is-saqaf tal-uffiċċju tagħhom hemm soffitt. Schembri seta' jara li l-ilma kien nieżel mis-saqaf mal-ħajt tal-ġebel. Schembri u oħrajn fi ħdan Shield Security ħasbu li l-ilma kien ġej mill-appartament eżattament fuqhom, jiġifieri l- appartament tal-konvenut. Imbagħad, Bundy irrakkonta kif il-konvenut, li dak iż-żmien kien imsiefer, qabbadhom ma' ħuh sabiex jippruvaw isolvu l-kwistjoni. Il-perit Mark Bongailas kien tqabbad minn Shield Security u eventwalment kien ġie anki plumber biex jara x'kien ġara. Schembri xehed li deherlu li x-xogħlijiet li saru fix-shaft saru min-naħa tal-konvenut. Dakinhar tal-inċident, l-ilma daħal fl-uffiċċji ta' Shield Security min-naħa fejn il-blokk tal-appartamenti kien imiss ma' sit ta' kostruzzjoni fejn kienu qed isiru xogħlijiet ta' skavar. Is-sid tal-appartament (billi Shield Security kienet tikri l-appartament) ġie infurmat. Ix-xogħlijiet ta' skavar bdew ftit xhur qabel dan l-inċident u spiċċaw ftit xhur wara. Schembri ikkonferma li Shield Security tħallset l- ammont ta' elfejn u tlieta u sittin Ewro u tnejn u tletin ċenteżmu (€2,063.32) u l-ammont ta' sittin Ewro (€60.00) bħala policy excess. Fil-kontro-eżami, Schembri xehed li ħu l-konvenut kien daħħal fl-appartament tal-konvenut lil Patrick John ‘Scardino (uffiċjal ta' Shield Security) u lilu stess. Fir-ri-eżami, Bundy qal li ma setax iwieġeb għad-domanda dwar jekk ix-shaft kienx tal- konvenut peress li x-shaft kien komuni għall-appartament tal-konvenut u għall-appartamenti sovrastanti. Schembri qal ukoll li sa fejn jaf hu, l-ilma daħal għax kien infaqa' xi pipe taħt l-art tax-shaft li hemm fil-livell tal-appartament tal-konvenut. Fl-istess udjenza xehed Mark Abela Scicluna, direttur u chairman fi ħdan Shield Security Consultants Limited, prodott mill-atturi. Fix-xhieda tiegħu huwa iddeskriva d-danni subiti kif diġà deskritti minn xhieda oħrajn u żied jgħid li għalkemm hu ma daħalx fl-appartament tal-konvenut, fil-fehma tiegħu kienet ħaġa ovvja li l-ilma kien ġej mill-appartament tal-konvenut għax meta sar it-tindif seta' jara li l-ilma kien nieżel minn fuq is-soffitt tagħhom u direttament fuqhom kien hemm l- appartament tal-konvenut. Anastasi qal ukoll li hu ma rax ix-xogħlijiet rimedjali jsiru iżda kien jaf biss li l-leak waqfet wara li saru x-xogħlijiet. Fl-udjenza tas-16 ta' Jannar 2019 xehed Patrick ‘Scardino, li jokkupa l-kariga ta' general manager fi ħdan Shield Security Consultants Limited, prodott mill-atturi. Dan xehed dwar it-trattattivi li saru wara li saret il-ħsara u speċifikament, qal li hu qatt ma kien mar fl-appartament tal- konvenut sabiex jara l-ħsarat. Mifsud ikkonferma li kien hemm diskors li kienu qed jinfaqgħu xi pajpijiet ta' appartamenti iktar 'il fuq. Rigward tħaffir f'sit tal-kostruzzjoni adjaċenti, ‘Scardino qal li t- tħaffir kien qiegħed isir fil-perjodu meta saru l-ħsarat jew ftit qabel u saħansitra anki wara. Fl-udjenza tat-18 ta' Frar 2019 xehed David Cachia Zammit, prodott mill-atturi. Hu xehed li kien plumber u electrician li kien jaħdem ma' Godwin Dalipi li kien hu li ħadem fuq is-sistema tal-plumbing tal-blokk kollu. Cachia Zammit qal li kien ra pajp maqsum li huwa sewwa fuq l-istruzzjonijiet ta' Micallef. Sabiex isib il-pajp, Cachia Zammit kellu jħaffer ftit fl-art. Billi l-pajp kien taħt l-art, ma setgħetx issirlu l- ħsara billi jintlaqat minn bniedem. Fl-udjenza tal-11 ta' Marzu 2019 xehed David Basey, prodott mill-konvenut. Hu xehed li kien joqgħod fl-appartament numru 4 fil-blokk relattiv u taħtu, fl-appartament numru 3, kien hemm il-ġenituri tiegħu, jiġifieri Antonia u Saviour Basey. Taħt il-koppja Basey kien hemm "tal-Exalta" u taħt dawn kien hemm l-appartament tal-konvenut. Ix-xhud qal li fis-snin 2017 u 2018 kien hemm xi ħsarat fil-pajpijiet fil-blokk u hu stess kellu ħsarat fl-appartament tiegħu fir-raba' sular. Il-ġenituri tiegħu fit-tielet sular kellhom xi ħsarat ukoll. Fiż-żmien meta saru l-ħsarat kien hemm xi xogħlijiet f'sit tal-kostruzzjoni adjaċenti għall-blokk relattiv. Fil-kontro- eżami, Basey żied li hu ma kellu xejn x'jaqsam mal-ilmijiet fl-appartament tal-konvenut. Fl-istess udjenza xehed il-konvenut stess. Huwa qal li l-blokk kien magħmul minn erba' appartamenti u oriġinarjament, il-blokk inbena minn Carmel Cilia Mumford. Fis-sena 2016, il-villa adjaċenti għall-blokk twaqqgħet u sar tħaffir ta' madwar żewġ sulari 'l isfel. Għall-ħabta tal-aħħar tal-2016 jew il-bidu tal-2017 kien hemm l-ewwel inċident fl-appartament numru 3. L-ilma spiċċa fl-appartament tal-konvenut stess. Eventwalment, il-leak ġiet intraċċata għall-appartament numru 3 u saret it-tiswija neċessarja. F'dan il-każ partikolari, l-art tax-shaft fejn kien hemm il- ħsara fil-pajp kienet parti mis-saqaf tal-appartament okkupat minn Shield Security. Irriżulta wara t-tħaffir li sar li kien hemm liwja fil-pajp li kienet inqasmet. Godwin Dalipi kien informa lill- konvenut li fiż-żmien li nbena l-blokk kienu jsaħħnu l-pajp u jgħawġuh biex jagħmlu liwja. Iżda irriżulta li wara dan il-proċess, il-pajp kien isir pjuttost fraġli u jkun faċli ħafna li jinqasam. Fil- każijiet preċedenti ta' leaks, fosthom dawk ta' Demanuele, il-problema kienet ukoll li nstabu qasmiet fil-liwjiet tal-pajpijiet. Ix-xhud ma kienx jaf preċiżament il-pajp li nqasam kienx tiegħu jew ta' ħaddieħor. Fil-livell tal-appartament tal-konvenut kien hemm il-main li minnu joħorġu l- pajpijiet kollha u jservu t-tankijiet tal-appartamenti sovrastanti. Ix-xhud qal li ċ-ċaqliq seta' ġie kkawżat mill-kostruzzjoni fis-sit adjaċenti u kompla jirrakkonta inċidenti oħrajn meta nfaqgħu xi pajpijiet iżda ma kienet seħħet ebda ħsara. L-art fejn instab il-pajp maqsum relattivament għal dan il-każ kienet l-art tal-appartament tiegħu iżda anki s-saqaf tal-appartament okkupat minn Shield Security oltre li ħadd ma kien jaf eżattament il-pajp kienx tal-konvenut jew ta' xi ħadd fuqu. Fl-udjenza tal-10 ta' April 2019 xehed Matthew ‘Scardino, prodott mill-konvenut. Huwa ikkonferma li kien hemm diversi inċidenti ta' ksur ta' pajpijiet fis-sena preċedenti, fosthom tal-appartament numru 2 li kien parzjalment okkupat mis-soċjetà Vianet Limited li hija ġestita mix-xhud. Mifsud ma setax jidentifika l-kawża tal-inċidenti tal-ksur tal-pajpijiet iżda spekula li dan seta' kien stante t-twaqqigħ u tħaffir fis-sit adjaċenti. Fl-istess udjenza xehed Alfred Guntrip, prodott mill-konvenut. Guntrip xehed li kien hemm diversi inċidenti ta' ksur ta' pajpijiet iżda ma setax jidentifika l-kawża tal-ħsarat. Guntrip lanqas ma seta' jgħid b'mod definittiv li l-ksur tal-pajpijiet kien riżultat tal-iskavar fis-sit adjaċenti. Konsiderazzjonijiet Permezz ta' din l-azzjoni, is-soċjetajiet attriċi qegħdin jitolbu li l-konvenut ikun ikkundannat iħallashom is-somma relattiva bili jikkontendu li l-ħsarat fl-uffiċċju tas-soċjetà Shield Security Consultants Limited saret bi ħtija tal-konvenut. Il-konvenut argumenta li l-inċident relattiv kien każ fortuwitu u li fi kwalunkwe każ, ma kienx hu li installa l-pajpijiet li nqasmu. Inoltre, il-konvenut kompla jargumenta li hu ma setax jinżamm responsabbli għall-pajpijiet ta' terzi persuni. It-Tribunal jirreferi għas-sentenza tal-Prim' Awla fl-ismijiet Dr H. Rodwell vs. J. Giardina, deċiża fil-31 ta' Mejju 1972 li fiha ntqal hekk: "… f'kawża ċivili l-attur li jallega li ġratlu ħsara b'tort tal-konvenut irid jipprova huwa a sodisfazzjon tal-Qorti li l-konvenut kellu tort. Jekk l-attur ma jġibx din il-prova l-azzjoni tiegħu ma tistax ikollha eżitu favorevoli." Bl-istess mod, fis-sentenza fl-ismijiet Chef Choice Limited vs. Raymond Cunningham et, deċiża fis- 26 ta' Settembru 2013, il-Prim' Awla qalet: "Illi huwa aċċettat li biex persuna tista' tinsab responsabbli għall-ħsara li ħaddieħor ikun ġarrab bl-egħmil ta' dik il-persuna, m'huwiex meħtieġ li l-egħmil waħdu ta' dik il-persuna ikun il-kawża waħdanija tad-dannu mġarrab, għaliex biżżejjed jintwera s-sehem ta' dik il- persuna bin-negliġenza tar- responsabilità għal dak li jkun ġara. Iżda biex is-sehem ta' dik il-persuna jnissel il-ħtija u r-responsabilità li tiġi magħha, jeħtieġ jintwera (mill-parti li tallega d-dannu u bi prova tajba kif tistenna l-liġi) li dik il-ħtija nisslet id-dannu attwalment imġarrab u li tali dannu jkun imkejjel u ippruvat b'mod ċert. Ir-rabta tal-kawżalità hija meħtieġa tabilfors" jintrabat magħha jew bir-rieda tagħha biex l-piż Hekk ukoll, il-Qorti tal-Appell (Inferjuri), fis-sentenza fl-ismijiet Joseph Messaoudi vs. Philip Downham, deċiża fit-12 ta' April 2007, fakkret: 1 Ikkwotata mill-Qorti tal-Appell (Inferjuri) fis-sentenza Peter Paul Lee vs. Paul Zampa, deċiża fit-2 ta' Mejju 1995. "Ibda biex ir-regola tradizzjonali tal-piz tal-provi timponi a kariku tal-parti li tallega fatt l- oneru li ggib il-prova ta' l-ezistenza tieghu. Tali oneru hu ugwalment spartit bejn il- kontendenti, sija fuq l-attur li jsostni l-fatti favorevoli li jikkostitwixxu l-bazi tad-dritt azzjonat minnu (actori incumbit probatio), sija fuq il-konvenut ghas-sostenn tal-fatt migjub minnu biex jikkontrasta il-pretiza ta' l-attur (reus in excipiendo fit actor)." Fis-sentenza fl-ismijiet George ‘Scardino vs. Transport Malta et (Avviż tat-Talba numru 439/2017 deċiż fil-25 ta' Settembru 2018), dan it-Tribunal, diversament ippresedut, qal: "Irrispettivament mill-entita` tad-dannu, jinkombi fuq l-attur li jipprova n-ness kawżali bejn il-fatt dannuż illeċitu u n-nuqqas ta` prudenza, diliġenza u ħsieb ta` missier tajjeb tal- familja, u dana minħabba li t-teorija legali mħaddna mil-liġi tagħha fid-delitt hija dik ta` responsabbilta` sogġettiva, u mhux ogġettiva jew ta` 'strict liability'." Għalhekk, mhux biżżejjed li l-atturi jgħidu li l-fond sovrapost għal dak li sofra d-dannu kien tal- konvenut jew li jargumentaw li l-pajpijiet li nqasmu kienu fil-fond tal-konvenut. Kif ġie ripetut diversi drabi, l-atturi jridu jippruvaw nexus, jiġifieri rabta diretta, bejn id-danni subiti u l-azzjonijiet jew omissjonijiet tal-konvenut. It-Tribunal jirreferi għax-xhieda tal-perit Mark Bongailas u josserva li dan ix-xhud, li hu l-iktar xhud b'għarfien speċjalizzat fil-qasam relattiv, qatt ma qal li hu kien irnexxielu jiddetermina li l-pajpijiet li nqasmu kienu tal-konvenut. Fix-xhieda tiegħu a fol. 11 u 12, Bongailas qal ċar li kien jikkonċernah biss il-fatt li l-fond ta' Shield Security sofra minn dħul ta' ilma. Inoltre, u determinanti għall-eżitu ta' dan il-każ, Borg qal: "Naqbel ma' dak li qed jiġi suġġerit lili li dan ix-xaft huwa komuni bejn il-unit sovrapost li jiena dħalt nara u l-units oħrajn li hemm fuqu fl-istess blokk. Ma niftakarx jekk il-pajpijiet li hemm f'dan ix-xaft jibqgħux telgħin fl-appartamenti ta' fuq. Fir-ritratti jidhru xi tnejn żgur. Jiena ma dħaltx fiha ta' min huma dawn il-pajpijiet li kien hemm fix-xaft, ċioe jekk kinux biss tal-appartament li jiena dħalt nara sovrapost għal terran tal-klijent tiegħi jew tal-appartamenti li hemm fuqhom." Fir-rapport tiegħu, il-perit Borg sempliċement iddeskriva d-danni subiti u spjega t-tiswijiet li kellhom isiru. Din mhix konstatazzjoni ta' fatt, iżda rappurtaġġ third-hand. Jirriżulta għalhekk ċar għall-aħħar li Borg qatt ma rnexxielu jistabbilixxi li l-pajpijiet li nkisru kienu tal-konvenut jew li nkisru bi ħtija tal-konvenut. It-Tribunal għalhekk ma jaqbilx mal-argument li sar fit-trattazzjoni relattivament għas-sentenza Albert Falzon Sollars vs. Peter Cunningham (deċiża mill-Qorti tal-Appell fis-7 ta' Frar 2007) rigward ingress ta' ilma. It-Tribunal jiċċara li f'dik is-sentenza, il-Qorti tal-Appell għamlitha ċara li l-provi f'dak il- każ kienu jistabbilixxu b'mod ċert li l-provenjenza tal-ilma kien l-appartament sovrastanti. Għall- kuntrarju, f'dan il-każ, ebda wieħed mix-xhieda prodotti mill-attur ma rnexxielu jistabbilixxi l- provenjenza tal-ilmijiet. L-uniku xhud li qal xi ħaġa kien Mark Abela Scicluna, li b'kull rispett, ma jidhirx li hu xi persuna teknika. Anastasi lanqas biss spjega kif u għaliex deherlu li kien "ovvju" li l-ilma kien joriġina mill-appartament tal-konvenut. Ma jfissirx għalhekk li l-Qorti tal-Appell, fil-ġurisprudenza ċitata, f'daqqa waħda dehrilha li ma kienx hemm bżonn li jiġi stabbilit ness kawżali u l-prinċipju ta' strict liability kellu jiġi applikat ċjekament. Din l-azzjoni tinsab diretta kontra l-konvenut fuq parir tas-soċjetà assiguratriċi li tat parir lil Shield Security sabiex jipproċedu kontra s-sid tal-fond sovrastanti. Dan xehditu Audrey ‘Scardino stess meta qalet li s-soċjetà għamlet dan wara li deher li l-ilma kien ġej mill-fond sovrastanti. It-Tribunal josserva li f'ebda punt ma jispjega kif ġie stabbilit b'mod ċert u univoku li l-ilma li daħal fl-appartament okkupat minn Shield Security kien joriġina mill-appartament tal-konvenut jew li tali dħul ta' ilma kien b'xi mod ħtija tiegħu. Dan jingħad partikolarment fid-dawl tal-fatt li saru diversi referenzi għal diversi pajpijiet iżda ħadd ma kien jaf fiċ-ċert liema pajp kien iservi liema appartament. It-Tribunal idur issa għall-verżjoni mressqa mill-konvenut li tqiegħed il-kwistjoni sħiħa fi kwadru akbar tal-fatti. Il-konvenut qal (u ma ġiex kontradett) li adjaċenti għall-blokk kienu qegħdin isiru xi xogħlijiet ta' tħaffir u/jew kostruzzjoni li setgħu ħolqu vibrations jew ċaqliq ieħor li seta' kien hu li kisser il-pajpijiet. Din il-verżjoni hija ferm plawsibbli meta wieħed jikkonsidra li t-timeframes tal- kostruzzjoni u l-bidu tal-ħsarat f'diversi pajpijiet jaqblu kważi perfettament. L-atturi ma rnexxilhomx jikkontradixxu din il-verżjoni tal-konvenut. Il-konvenut kompla jispjega fix-xhieda tiegħu (li reġgħet ma ġietx kontradetta) li fiż-żmien li nbnew l-appartamenti, il-liwjiet fil-pajpijiet kienu jsiru billi wieħed jassoġġetta l-pajp għas-sħana u jgħawġu, bir-riżultat li għalkemm issir il- liwja meħtieġa, il-pajp jitlef ħafna mis-saħħa tiegħu u jsir ħafna aktar faċli li dan jinqasam. Għalkemm il-konvenut huwa avukat u mhux plumber, l-ispjegazzjoni tiegħu ma ġietx kontradetta u tidher li tagħmel ħafna sens meta mqiegħda fil-kwadru sħiħ tal-fatti. Għalkemm huwa ċar li ġew sofferti ħsarat fl-appartament okkupat minn Shield Security, it- Tribunal ma jinsabx konvint li dawn il-ħsarat ġew ikkawżati minn azzjonijiet jew omissjonijiet tal- konvenut. Deċide Għaldaqstant, it-Tribunal jaqta' u jiddeċiedi din l-azzjoni billi jiċħad it-talbiet kollha tas-soċjetajiet atturi u jordna li l-ispejjeż tal-kawża jitħallsu mill-istess soċjetajiet atturi. Law), LL.D. Ġudikatur